Mit tehetsz az ACTA ellen

Az ACTA egy elfogadás előtt álló többszereplős kereskedelmi megállapodás, amely az általunk ismert internet megváltoztatásával fenyeget és alapvető szabadságjogokat veszélyeztet. Ezen az oldalon az ACTA elleni állampolgári küzdelem különféle lehetőségei találhatók. Először is köszönjük, hogy *tenni* akarsz ellene!

Mit tehetsz tehát? Sokféle lehetőség van attól kezdve, hogy olvasol arról hogyan működik az ACTA és hogyan veszélyezteti az internetes szabadságot, egészen odáig, hogy elmondod véleményedet a választott európai képviselőknek. Írhatsz dalt is arról, mit érzel, ha az ACTA-ra gondolsz, készíthetsz vicces képet, olyat, mint a lolcatesek, vagy iskolai rendezvény keretében kérheted az embereket az ACTA megvitatására, tájékoztatót tarthatsz stb. A két fő dolog, amit tehetsz, hogy  kapcsolatba lépsz az európai parlamenti képviselőkkel  és  segítesz terjeszteni az információkat az ACTA-ról .

Naprakész lehetsz az ACTA-val kapcsolatos fejleményekből, ha feliratkozol a


 * La Quadrature RSS feedjére
 * La Quadrature Twitter felhasználóra:

=Lépj kapcsolatba választott képviselőddel!= A leghasznosabb, amit most tehetsz, amíg az ACTA nem kerül az Európai Parlament elé szavazásra, hogy kapcsolatba lépsz választott képviselőddel. Az európai parlamenti jogi eljárás minden lépésénél késznek kell lennünk a cselekvésre. Minden lépés lehetőséget nyújt arra, hogy kifejezzük ellenérzésünket az ACTA-val szemben. Figyelned kell, mikor eljön a végső és legfontosabb kampány, melynek során európai parlamenti képviselőket kell felszólítanunk arra, utasítsák el az ACTA-t. Hogy időben értesülj, feliratkozhatsz a levelezőlistánkra egy üres e-mail elküldésével a NOtoACTA-subscribe@laquadrature.net címre. E-mail címedet semmi másra nem használjuk.

Kövekező lépések az Európai Parlamentben
A legtöbb ACTA-ról tárgyaló ország már aláírta a megállapodást, beleértve az EU egyes tagállamait is, akik szintén aláírták nemrégen. De az ACTA-t még be kell mutatni az Európai Parlamentnek (EP) és, ha az EP nemet mond az ACTA-ra, vagyis elutasítja, az kivégezheti a megállapodást.

De mielőtt az egész EP elé kerül az ACTA, több EP bizottság fogja véleményezni a szövegét, hogy az EP-nek útmutatást nyújtsanak arról, milyen véleményt alakítson ki végül az ACTA-ról. Ezért kell az állampolgároknak kapcsolatba lépniük a bizottsági tagokkal, hogy bizonyos legyen, hallanak arról, mi a baj az ACTA-val.

Nemzetközi Kereskedelmi Bizottság (INTA) - az Európai Parlament bizottsága, mely a legtöbbet dolgozik az ACTA-n.


 * A Jogi ügyek (JURI) és a Fejlesztés (DEVE) bizottságok, valamint a Polgárjogi, igazságügyi és belügyi (LIBE), az Ipar, kutatás és energiaügy (ITRE) bizottságok szintén résztvesznek a munkában.
 * Minden egyes bizottság először szavaz saját álláspontjáról, amely lehetőséget ad az állampolgároknak arra, hogy felszólaljanak és befolyásolják, hogyan szavaznak a képviselők.
 * Minden véleményt elküldenek az INTA-nak, hogy vegye figyelembe végleges jelentésénél.
 * Aztán az INTA is szavaz saját jelentéséről, itt lehetőség van kiegészítésekre is, amely szintén lehetőséget teremt az állampolgároknak, hogy hallassák hangjukat.
 * Végül az INTA elküldi végleges jelentését az egész Európai Parlamentnek és az EP ezen jelentés alapján foglal majd állást.
 * Az INTA jelentés tartalma ezért is nagyon fontos. Biztosítanunk kell, hogy a jelentés tükrözi az európai állampolgárok jogos aggályait az ACTA-val kapcsolatban.

Részletes információt az ACTA ratifikációs eljárásáról az EU-s rendszerben a procedúráról szóló mappában találsz.

Kivel lépj kapcsolatba?
A mostani kiemelt akció: felhívni a Nemzetközi Kereskedelmi Bizottság (INTA)  tagjait, figyelmeztetni őket az ACTA veszélyeire és megkérni őket, hogy ACTA-ról szóló nemzeti parlamenti jelentésükben javasolják a megállapodás elutasítását.

Lépj kapcsolatba a(z):


 * INTA bizottsággal
 * LIBE bizottsággal
 * JURI bizottsággal
 * ITRE bizottsággal
 * DEVE bizottsággal

Most az INTA bizottság tagjaival kell kapcsolatba lépnünk. Ők egy ACTA-jelentésen dolgoznak, el kell érnünk, hogy a jelentés közvetítse azokat az életbevágó problémákat, amelyeket az ACTA felvet. Hívd fel őket és mondd el, mit gondolsz az ACTA-ról és hogy szeretnéd, ha a jelentés tartalmazná a te állampolgári véleményedet! Kapcsolatba léphetsz a LIBE, az ITRE, a JURI és a DEVE bizottság tagjaival is, hogy elmagyarázd nekik, milyen sok probléma van az ACTA-val és hogy befolyásold az ő jelentéseiket. Pár hónap múlva óriási kampány kezdődik, melynek során az összes EP képviselőt felhívjuk, amikor az ACTA elér a plenáris ülés elé - tudomásunk szerint ez június végén lesz. Minél többen kell, hogy legyünk, hogy az összes EP-képviselőt fel tudjuk hívni, hogy megértessük velük, milyen veszélyes az ACTA és hogy milyen fontos az európai állampolgároknak, hogy a megállapodást elutasítsák.

Hogyan vedd fel a kapcsolatot, mit mondj?
A részletes érvekhez az ACTA veszélyeiről olvasd el a la Quadrature legutóbbi ACTA-elemzését, rengeteg jó érv van benne. Az Olvass róla! részben szintén találhatsz hasznos információkat.

A főbb érvek:
 * Az ACTA szerzői jogi magánrendőrséget csinál az internetszolgáltatókból, mert rájuk hárítja a jogi felelősséget azért, amit a felhasználóik csinálnak a neten.
 * Az ACTA széleskörű és súlyos büntetések kivetését teszi lehetővé, hanyagul meghatározott módon.
 * Az ACTA megkerüli a demokráciát és megnyitja a kapukat a párhuzamos jogalkotói folyamatok kialakulása előtt, emiatt pedig különösen az EP képviselőknek kellene mérgesnek lenniük.

Ha nem akarod ezeket az érveket használni, akkor se add fel. Megkérdezheted a képviselőt arról, mi az álláspontja az ACTA-val kapcsolatban és mik az ő érvei. Aztán beszámolhatsz erről a la Quadrature-nek, hiszen ez segít nekünk abban, hogy bizonyos képviselőket szólítsunk majd meg a kampányban.

Hogyan telefonálj?
 * 1) Először is ismerkedj meg az érvekkel, nyugodtan próbáld ki őket a barátaidon, családodon.
 * 2) Válassz ki egy EP képviselőt valamelyik bizottságból, amelyik az ACTA-n dolgozik (ez most az INTA) és hívd fel őt telefonon. Ha telefonálsz, először valószínűleg egy parlamenti asszisztens veszi fel, ők általában okos és udvarias emberek, viselkedj velük aszerint.
 * 3) A képviselővel való beszélgetés során légy udvarias és nyugodt, mondd el aggályaidat és kérd meg őt, hogy vegyen részt a parlamenti vitákban és szálljon szembe az ACTA-val.
 * 4) Rázd meg magad és csináld újra: válassz egy másik EP képviselőt és hívd fel.

A LIBE, JURI and ITRE és DEVE bizottsági tagokat is érdemes felhívnod és beszélned velük.

Ha olyan kérdés vetődik fel, melyre nem tudod a választ, ne rémülj meg. Nem kell szakértőnek lenned, csak aggódó állampolgárnak.

Mondd, hogy utána fogsz nézni és visszahívod az illetőt, ha bővebb információd lesz. Általában véve se riadj vissza attól, hogy visszahívást ajánlj a képviselőnek, vagy találkozz vele, dokumentumokat, hivatkozásokat küldj neki. Olykor a parlamenti asszisztensek arra kérnek, küldj e-mailt. Nyugodtan hívd fel őket később és kérdezd meg, hogy olvasták-e a leveled és mit gondolnak róla.

Példa telefonhívás
Itt egy példa, mely bemutatja, hogyan zajlik le egy ilyen telefonbeszélgetés. Ez nem sablon, csak egy útmutató példa. Ne feledd, mindig jobb, ha valami spontán alakul...


 * TE: Halló, XY képviselővel szeretnék beszélni, kérem.
 * Assisztens: XY képviselőt most nem tudom adni, az asszisztense vagyok. Miben segíthetek?
 * TE: A nevem Gipsz Jakab és Magyarországról telefonálok, nagyon aggódom az ACTA megállapodás miatt.
 * Assisztens: Értem. Már mások is hívtak emiatt, sajnos nincs erre időm.
 * TE: De ez nagyon fontos! Az egész tárgyalás megkerülte a demokratikus eljárást és radikálisan megváltoztathatja az internetet és az állampolgárok szabadságjogait.
 * Assisztens: Ne aggódjon, a megállapodás szövege nem olyan rossz, mint amiről ön hallott, minden rendben lesz.
 * TE: Egy vezető európai jogászok által készített tanulmány szerint az ACTA túlmegy az EU jogi gyakorlatán. Az ACTA megállapodás lehetővé teszi a bizottságnak, hogy polgárjogi és büntetőjogi szankciókról tárgyaljon. Ez nemcsak egy kereskedelmi megállapodás. Az Európai Parlamentnek meg kell védenie az EU állampolgárait. XY képviselőnek elő kell segítenie, hogy az INTA-jelentésben ez az információ is szerepeljen az ACTA ellen.
 * Assisztens: Meg fogom mondani XY képviselőnek.
 * TE: Köszönöm szépen, hogy meghallgatott. Ha szeretné, tudok referencia dokumentumokat is küldeni. Hamarosan újra telefonálok, hogy megérdeklődjem, a képviselő hogy vélekedik. További szép napot!

A hamarosan elérkező fő kampány
Amint a különböző bizottságok véleményezték az ACTA-t, a megállapodást szavazásra bocsátják az egész Európai Parlament elé (másnéven plenáris ülés). Nem fogjuk tudni előre megmondani, melyik napon lesz ez, mert a plenáris ülés napirendjét csak néhány nappal/héttel korábban teszik közzé. Ezért ébernek kell maradnunk.

Amint megtudjuk, az ACTA szavazása előtti hetekben a lehető legtöbb embernek kell rátelefonálnia az európai parlamenti képviselőkre, hogy elmondják nekik, miért veszélyes az ACTA, miért a demokrácia megtagadása a megállapodás és hogy ezt a megállapodást nekik el kell utasítaniuk. Hogy időben megtudd, mikor kezdődik ez a végső és fő kampány, küldj egy üres e-mailt a [mailto:NOtoACTA-subscribe@laquadrature.net NOtoACTA-subscribe@laquadrature.net] címre, ezzel feliratkozol a levelezőlistánkra. Az e-mail címed semmilyen más célra nem használjuk.

=Továbbítsd az üzenetet!= Egy másik fontos lehetőség a fellépésre az ACTA ellen, hogy tájékoztatjuk az embereket, így biztosítva, hogy a lehető legtöbben értesüljenek az ACTA-ról, arról, hogy milyen káros. Lehet, hogy magától értetődőnek tűnik, de az emberek csak akkor akarnak majd cselekedni, ha megtudják, milyen veszélyeket rejteget.

Olvass róla!
További információkat az ACTA-ról és annak veszélyeiről itt olvashatsz: http://lqdn.fr/acta Elolvashatod a la Quadrature ACTA-elemzésének legújabb verzióját és így átfogó képet kaphatsz az ACTA-t ért kritikákról. Ezek a források is fontosak lehetnek az ACTA megértéséhez:


 * Elemzés az ACTA alapjogokra gyakorolt hatásáról (English)
 * Tanulmány az ACTA-ról és annak hatásáról a gyógyszerek elérhetőségére (English)
 * Az FFII elemzése (English)

Tájékoztass!
A forrásokat megoszthatod ezeken is:


 * Twitter,
 * Facebook,
 * Google+,
 * levelezőlisták,
 * email,
 * fórumok,
 * a blogod stb.

Ajánld la Quadrature ACTA-mappáját!

 * Terjeszd az ACTA-dossziénkat és ajánld mindenkinek, aki további információkat szeretne.
 * Rövid címe: http://lqdn.fr/acta

Mutasd meg az embereknek a NEM AZ ACTA-RA! videót

 * Mutasd meg a NEM AZ ACTA-RA videót a családodnak, a kollégáknak, a barátoknak (ne csak a geekeknek, hanem mindenkinek).NOtoACTA-capture.png


 * Ezt a videót beágyazhatod bárhová.
 * Használd ezt a HTML-kódot, hogy a videó alapverzióját tudd beágyazni:


 * Vagy látogass el erre az oldalra, a videó más változatainak kódjáért és erre az oldalra, ha francia verziókat szeretnél.
 * A magyar verzióhoz ezt a kódot használd:


 * Természetesen a Youtube és Dailymotion videókat is linkelheted.

A videókat egy szabad felhasználást lehetővé tevő Creative Commons licenc alapján tettük közzé, így nem kell engedélyt kérned tőlünk. :) https://i.creativecommons.org/l/by-sa/3.0/88x31.png

Mondd el a saját szavaiddal, képekkel, hangokkal, mit gondolsz az ACTA-ról
A művészet és az önkifejezés is egy nagyon hatásos módja annak, hogy tájékoztassuk az embereket. Az embereket megszólító, magyarázó művészet ereje hatalmas. Nagyszerű módja annak, hogy fellépj az ACTA ellen, ha szeretsz írni, rajzolni, festeni, zenélni stb.

Íme néhány példa.

Ezeket is csinálhatod:
 * Írj egy posztot a blogodra!
 * Írj cikket az iskolaújságba, a főiskolai, egyetemi vagy céges lapnak
 * Írj az újságoknak, amiket olvasol és kérdezd meg, miért nem írnak többet az ACTA-ról, beszélj nekik róla
 * Készíts videókat, filmeket, képeket, festményeket akár az egész ACTA ellen, akár csak a megállapodás egyes részei ellen 
 * Például készíthetsz bannereket, badge-eket, illusztrációkat az ACTA ellen (használhatsz képeket a videóinkból is), amelyeket aztán mások is használhatnak aláírásaikban, vagy avatárnak, vagy arra, hogy illusztrálják blogposztjaikat, újságcikkeiket stb.
 * Ha elkészültél, küldd el a munkádat erre a címre.
 * Bárki remixelheti és átalakíthatja a videókat, hogy sajátot hozzon belőle létre és új életet adjon nekik.
 * Például ez itt jobbra egy jó kis remixe a NEM AZ ACTA-ra videónak Robocopyrighttal:

=Egyéb lehetőségek=

Fordítsd le a videókat!
Bár sok nyelven megvannak már, a feliratozáshoz még te is csatlakozhatsz! Nézd meg ezt az Etherpadot, hogy a NO to ACTA videót lefordították-e már a te nyelvedre, és hogy a fordításból készült-e már .srt felirat fájl: http://pad.lqdn.fr/p/trad-video-acta

Az időzített .srt fájlokat erre a címre küldd: contact@laquadrature.net.

Szervezz eseményeket!

 * Szervezz eseményt az ACTA-ról az iskoládban, egyetemeden, munkahelyeden stb.
 * Szervezz vitát az ACTA-ról, amit összekapcsolhatsz a tanulmányaiddal
 * Mutasd be a NEM AZ ACTA-RA! videót

Foglalj állást nyilvánosan!

 * Ha civil szervezet tagja vagy, szervezetként nyilvánosan is kritizálhatnátok az ACTA-t, a szervezet tagjainak beszélhetsz az ACTA veszélyeiről.


 * Ha ismert ember vagy celeb vagy, kihasználhatod, hogy sokan követnek és tájékoztathatod az embereket az ACTA-ról, sőt nyilvánosan kritizálhatod is.

Támogasd a la Quadrature du Net!
Ha megteheted, hogy pénzadománnyal támogatod a munkánkat, annak nagyon örülünk!

Adományoddal támogatod a La Quadrature-t az ACTA elleni harc folytatásában és abban, hogy más ügyekben is fontos munkát végezzen.

http://lqdn.fr/support

Fordítsd le ezt az oldalt saját nyelvedre!
Hogy a világ más részein élő emberek is felléphessenek az ACTA ellen, segíts lefordítani ezt az oldalt.

Mindig az angol verzió alapján fordíts, mert mindig az a naprakész változat.

Közös fordításra, korrektúrára használjátok az EtherPadot, úgy mint itt http://pad.lqdn.fr/p/How-to-act-against-ACTA-LANGUAGE

vagy itt: https://pad.lqdn.fr/p/How_to_act_against_ACTA_hu

Ha elkészültél, hozz létre új oldalt a wikiben és add hozzá a szövegedet, valamint egy linket itt az oldal tetején. (Az oldal szerkesztéséhez felhasználói regisztrációra van szükség, a nyilvános szerkesztést a spamek elleni védelem miatt nem engedélyeztük.)

Köszönjük mindenkinek a segítséget! :)

Együtt nagyszerű dolgokat tudunk elérni! Például legyőzzük az ACTA-t!